Uashingtoni në Ditën Globale të Mjedisit
Aktivitete mbarë-botërore u zhvilluan me rastin e kësaj dite
Aktivistët e mjedisit, shkencëtarët dhe qytetarët e thjeshtë zhvilluan një demonstratë para Shtëpisë së Bardhë në Uashington. Ata kërkonin nga presidenti të bëjë më shumë punë se sa fjalë për politikat e mjedisit. Ata duan që presidenti të veprojë. thote nje aktivist. Aktivitetet u sponzorizuan nga Organizata Miqtë e Tokës. Presidenti i kësaj organizate, Erik Pisa thotë se kjo ngjarje ishte vetëm një nga shumë ngjarjet e organizuara anembanë botës me rastin e 10 tetorit 2010. Eksperti i mjedisit dhe ish shkencëtari i NASA-s Xhim Hansen foli para turmës mbi rrëzikun që vjenë nga mos kufizimi i varësisë së planetit nga karboni. Jo të gjithë janë dakord me këtë. Walter Cunningham, astronaut dhe ish koleg i Jim Hansenit në NASA, e ka kritikuar atë duke e quajtur Jim Hansenin një aktivist politik i cili përhap frikë me fjalimet e tij mbi çështjen e ndryshimeve klimatike. Megjithatë Erik Pisa thotë se Shtetet e Bashkuara historikisht kanë liruar më shumë gazëra që shkaktojnë efektin serrë. Zoti Hansen thotë se Kina është ndotësi i dytë në botë që çliron nivele të larta të efektit serrë, por në krahasim me Shtetet e Bashkuara Kina është në rrugë të duhur. Anembanë qytetit, organizata ka organizuar festa ushqimi në rrugë për rritjen e vetëdijes së qytetarëve mbi mjedisin dhe përfitimet shëndetësore që vijnë nga artikujt ushqimit të prodhuar nga bujqit lokal. Bashkëthemeluesi i këtij grupi është Nikolas Wajzman: “10/10/10 është një ditë globale e veprimit, ne po festojmë zgjidhjet e problemit të ndryshimeve klimatike dhe ushqimi është pjesë integrale e zgjidhjes. Ne kemi ardhur këtu për ushqimin tonë dhe kemi humbur shumë.” Aktivistët kërkojnë që njerëzit të hanë ushqime të prodhuar nga bujqit lokal e që janë ushqime sezonale në vend se të përdoren produkte ushqimore të importuara nga gjithë bota. Zoti Wajzman thotë se ajo që konsumojnë njerëzit ka shumë rëndësi për mjedisin. Në këto ngjarje ushqimi i prodhuar nga bujqit lokal jepet falas dhe po ashtu falas mund të ndiqet një koncert me artistin muzikës hip hop nga Uashingtoni, Tabi Bonej i cili është lindur në Togo. Zoti Wajzman thotë se ngjarja ka qënë e suksesshme sepse mblodhi komunitetin e larmishëm të Uashingtonit për të festuar ditën globale të klimës.